wickkiey/tamil-wikipedia-markdown huggingface dataset:
# சகலா


வில் ராவி ஆற்றின் கரையில் **சகலா** நகரம்]]  

**சகலா** அல்லது **சங்கலா** (Sagala or Sangala), தற்கால பாக்கித்தானில் உள்ள சியால்கோட் நகரத்தின் பண்டைய கிரேக்கப் பெயராகும். இந்நகரம் பண்டைய பஞ்சாப் பகுதியில் வடக்கில் அமைந்திருந்தது. மேலும் பண்டைய பரத கண்ட மக்களான பாக்லீகர்களின் தலைநகராக விளங்கியது.  

கிரேக்க மன்னர் டெமெட்டிரியசின் மகனும், கிரேக்க மன்னருமான மெனாண்டரின், இந்தோ கிரேக்க நாட்டின் தலைநகராகவும் சகலா நகரம் விளங்கியது.  

## மகாபாரதக் குறிப்புகள்
பாக்லீகர்கள் சகலா நாட்டை ஆண்டதாக மகாபாரத காவியத்தில் (மகாபாரதம் 8:44) குறிக்கப்பட்டுள்ளது. மேலும் குருச்சேத்திரப் போரில் சகலா நாட்டின் கலந்து கொண்ட மன்னர் பாக்லீகரை மிக வளு மிக்கவன் எனப் போற்றப்படுகின்றான். பாக்லீகரின் மகன் சோமதத்தன் மற்றும் பேரன் பூரிசிரவஸ் ஆகியவர்கள் ஒரு அக்குரோணி படைகளுடன் கௌரவர் அணியில் இணைந்து பாண்டவர் அணிக்கு எதிராகப் போரிட்டனர்.  
பாஹ்லீகர்களின் அரசனான பூரிசிரவஸ் கௌரவப் படைகளின் 11 படைத்தலைவர்களில் ஒருவனாக நியமிக்கப்பட்டான். போரில் சாத்தியகி தன் வாளால் பூரிசிரவசைக் கொன்றான்.  

## சகலாவின் அழிவு
படையெடுப்பின் போது, பஞ்சாபின் தூர கிழக்கில் அமைந்த சகலா நகரம்]]  

அலெக்சாண்டர் பாரசீகத்தை வென்ற பின் இந்திய மன்னர் போரசின் யாணைப் படைகள் மற்றும் 5000 தரைப்படைகளின் துணையுடன், ராவி ஆறு (கிரேக்கர்களால் பெயரிடப்பட்ட ஹைட்டோடெஸ் பெயரிடப்பட்ட) எனும் ஐராவதி ஆற்றைக் கடந்து சகலா நகரத்தை சூறையாடினான்.  
பின்னர் சகலா சீரமைக்கப்பட்டு, கிரேக்கப் பேரரசின் கிழக்கெல்லை நகராக விளங்கியது. ஹெலனிய காலத்தில் கிரேக்க பண்பாடு, கலைகளின் தாக்கம் இப்பகுதிகளில் பரவியது.  

## சுங்கப் பேரரசில்
மேற்கில் சகலா நகரம், கி மு 185 – கி மு 73]]  
மௌரியர்களை வென்ற புஷ்யமித்திர சுங்கன் சுங்கப் பேரரசை நிறுவி மேற்கில் சகலா வரை மகத நாட்டை விரிவாக்கினான்.  

## இந்தோ கிரேக்க ஆட்சியாளர்கள்
கிரேக்க பாக்திரியா பேரரசின் மன்னர் மெனாண்டர் தனது ஆட்சிக் காலத்தில் (160 – 135) பஞ்சாபின் சகலா நகரை கைப்பற்றினார்.  

சகலா நகரத்தில் கிரேக்க சிற்பக் கலையுடன் கிரேக்க கட்டிட கட்டப்பட்டது. இந்தோ – கிரேக்கர்கள், பௌத்த சமயத்தை ஏற்றுக் கொண்டு, உள்ளூர் பண்பாடு மற்றும் நாகரீகங்களை வாழ்க்கையில் கடைப்பிடித்தனர்.  

- மேலும் சகலா நகரம் ஹெப்தலைட்டுகளின் மன்னரான மிகிரகுலரின் தலைநகராக விளங்கியது.

## இதனையும் காண்க
- பாக்லீகர்கள்
- சியால்கோட்
- இந்தோ கிரேக்க நாடு
- சுங்கப் பேரரசு
# செனானி-நஷ்ரி சுரங்கச்சாலை


இச்சுரங்கச் சாலை அமைத்த பின்னர், ஜம்மு –காஷ்மீருக்கு இடையே பயண நேரம் 2 மணி நேரம் அளவுக்கும், பயண தூரம் 30.11 கி மீ அளவிற்கும் குறைந்துள்ளது. மேலும் கடும் பனிப்பொழிவு, மழை போன்றவற்றால் பாதிக்கப்படாத வகையில் இச்சுரங்கசாலை கட்டப்பட்டுள்ளது.  

9.2 கிலோ மீட்டர் நீளம் கொண்ட இச்சுரங்கச்சாலை இந்தியாவின் நீளமான சுரங்கச் சாலையாகும்.  

2520 கோடி ரூபாய் செலவில் திட்டமிட்ட இச்சுரங்கச்சாலைப் பணி, திட்டம் முடிவுறும் போது 3720 கோடி ரூபாய் செலவானது.  
இந்தியப் பிரதமர் நரேந்திர மோடி 2 ஏப்ரல் 2017 அன்று செனானி-நஸ்ரி சுரங்கச் சாலையைத் திறந்து வைத்து நாட்டிற்கு அர்ப்பணித்தார்.  

## இதனையும் காண்க
- ஜவகர் சுரங்கச் சாலை
- பனிஹால்-காசிகுண்ட் சுரங்கச்சாலை
- பீர் பாஞ்சால் சுரங்க இருப்புப்பாதை
- ஜம்மு-பாரமுல்லா இருப்புப் பாதை
- சோஜி லா சுரங்கச்சாலை
# மன்னர் துரைசிங்கம் அரசினர் கலைக் கல்லூரி


**மன்னர் துரைசிங்கம் அரசினர் கலைக் கல்லூரி** இந்தியாவின் தமிழ்நாட்டில் சிவகங்கையில் செயல்பட்டுவரும் அரசு கலைக் கல்லூரி ஆகும். இக்கல்லூரி 1947ஆம் ஆண்டில் சிவகங்கை மன்னர் முத்து விசய இரகுநாத கௌரி வல்லப துரைசிங்கம் சண்முக ராஜாவால் நிறுவப்பட்டது. இது, காரைக்குடி அழகப்பா பல்கலைக்கழகத்தின் இணைப்புக் கல்லூரியாக விளங்கி வருகிறது. இக்கல்லூரியில் இருசுழற்சி முறையில் பட்டப்படிப்புகள் வழங்கப்படுகின்றன.  

## வழங்கப்படும் படிப்புகள்
மன்னர் துரைசிங்கம் அரசினர் கலைக்கல்லூரியில் தற்போது 11 இளநிலைப் படிப்புகளும், 10 முதுநிலைப் படிப்புகளும் கற்பிக்கப்படுகின்றன.  

### இளநிலைப் படிப்புகள்
### முதுநிலைப் படிப்புகள்
# சென்னை வேளாண்மைக் கல்லூரி

சென்னை மாகாணத்தில் வேளாண்மைக் கல்வியை கற்று கொடுக்க தொடங்கப்பட்ட முதல் கல்வி நிறுவனம் ஆகும்.  

### வரலாறு
இது சென்னை சைதாப்பேட்டையில் ஆங்கிலேய அரசால் தொடங்கப்பட்ட சைதாபேட்டை வேளாண்மை சோதனை பண்ணை வளாகத்தில் 1876 ஆம் ஆண்டு தொடங்கப்பட்டது. இந்தக் கல்லூரியில் வேளாண்மை மூன்றாண்டு சான்றிதழ் வகுப்புக்கள் நடத்தப்பட்டன. இந்தக் கல்லூரிக்கு முதல் முதல்வராக டபில்யு. ஆர். ராபட்சன் நியமனம் செய்யப்பட்டார்.  

இவரைத் தொடர்ந்து வால்டர் கீஈஈஸ், எஸ்.எல்.டி சில்வா ஆகியோர் முதல்வராக பதவி வகித்தனர். சைதாப்பேட்டை வேளாண்மைக்கல்வியை கற்றுத் தர சிறந்த இடமாக இல்லாததால் சென்னையிலிருந்து கோயம்புத்தூருக்கு 1908 ஆம் ஆண்டு இட மாற்றம் செய்யப்பட்டது.
# எல். ஆர். ஜி. அரசினர் மகளிர் கலைக் கல்லூரி



**எல். ஆர். ஜி. அரசினர் மகளிர் கலைக் கல்லூரி** (*LRG Government Arts College for Women*) இந்தியாவின் தமிழ்நாட்டில் திருப்பூர் மாவட்டத்தில் செயல்பட்டுவரும் தமிழக அரசின் கலைக் கல்லூரியாகும். இக்கல்லூரி 1987-ஆம் ஆண்டில் தொடங்கப்பட்டது. பாரதியார் பல்கலைக்கழகத்தின் உறுப்புக் கல்லூரியாக செயல்பட்டு வருகிறது.  

## வழங்கும் படிப்புகள்
### இளநிலைப் படிப்புகள்
#### கலை
- தமிழ்
- ஆங்கிலம்
- வரலாறு
- பொருளியல்

#### வணிகம்
- வணிகவியல்
- வணிகமேலாண்மை

#### அறிவியல்
- கணிதம்
- இயற்பியல்
- வேதியியல்
- விலங்கியல்
- தாவரவியல்
- நுண்ணுயிரியல்
- உணவு மற்றும் ஊட்டச்சத்து
- மின்னணுவியல்
- கணினி அறிவியல்

### முதுநிலைப் படிப்புகள்
#### கலை
- தமிழ்
- ஆங்கிலம்
- வரலாறு
- பொருளியல்

#### வணிகம்
- வணிகவியல்

#### அறிவியல்
- வேதியியல்
- விலங்கியல்
- கணினி அறிவியல்

## அமைவிடம்
திருப்பூர் மாவட்டத்தில் பல்லடம் சாலையில் திருப்பூர் மாவட்ட ஆட்சியர் அலுவலகம் அருகே இக்கல்லூரி அமைந்துள்ளது.
# தாக்கா விரைவு செயல் படைப்பிரிவு முகாம் தற்கொலைத் தாக்குதல் 2017

வங்கதேசத்தின் தலைநகர் தாக்காவில் அமைந்திருந்த *விரைவு செயல் படைப்பிரிவு*முகாம் மீது 2017, மார்ச்சு 17 அன்று தற்கொலைத் தாக்குதல் நடத்தப்பட்டது.  

## பின்புலம்
இத்தற்கொலைத் தாக்குதலுக்கு இசுலாமிய அரசு எனும் தீவிரவாத அமைப்பு பொறுப்பேற்றுக் கொண்டுள்ளது. வங்கதேசதில் தற்கொலைத் தாக்குதல்கள் அரிதானவை ஆகும்.  

## தாக்குதல்
17 மார்ச்சு 2017 அன்று உள்ளூர் நேரப்படி பிற்பகல் 1:10 மணியளவில் தாக்குதல்தாரி *விரைவு செயல் படைப்பிரிவு முகமில்* கட்டுமானப் பணிகள் நடந்து கொண்டிருந்த பகுதிக்கு வந்து குண்டை வெடிக்கச் செய்தார். இதல் தாக்குதல்தாரி கொல்லப்பட்டார் மேலும் இரு இராணுவ அதிகாரிகள் காயமடைந்தனர். காயமடைந்த இராணூவ அதிகாரிகள் இருவரும் தாக்கா இராணுவ மருத்துவமனைக்கு எடுத்துச் செல்லப்படனர். வங்கதேசத்தில் தாக்குதல் நடத்துவோம் என இஸ்லாமிய அரசு தீவிரவாதக் குழு அறிவித்த இரண்டு நாட்களுக்குள் இத்தாக்குதல் நடத்தப்பட்டது. தாக்குதலுக்கு அடுத்த நாள் *ஜமாத்துல் முஜாஹிதீன் வங்கதேசம்* எனும் அமைப்பைச் சேர்ந்த இருவரை ''வங்கதேச தீவிரவாதத் தடுப்பு பிரிவினர் சிட்டகாங் நகரில் தேடுதல் வேட்டையின் போது கைது செய்தனர்.
# பீர் பாஞ்சால் சுரங்க இருப்புப்பாதை



**பீர் பாஞ்சால் சுரங்க இருப்புப்பாதை** இந்தியாவின் ஜம்மு காஷ்மீர் மாநிலத்தில், இமயமலையின் பீர் பாஞ்சால் மலைத்தொடரை குடைந்து வடித்த இந்தியாவின் 11.2 கிலோ மீட்டர் நீளமான பீர்ப பாஞ்சால் தொடருந்து சுரங்க இருப்புப் பாதை, இராம்பன் மாவட்டத்தின் பனிஹால் மற்றும் அனந்தநாக் மாவட்டத்தின் காசிகுண்ட் நகரத்திற்கு அருகே உள்ள ஹில்லார் ஷாகாபாத் ஊரையும் இணைக்கிறது.ஜம்மு-பாரமுல்லா இருப்புப் பாதையின் ஓர் அங்கமாக பீர் பாஞ்சால் சுரங்க இருப்புப் பாதை நிறுவப்பட்டுள்ளது.  

பீர் பாஞ்சால் சுரங்க இருப்புப்பாதை, இந்தியாவின் ஜம்மு காஷ்மீர் மாநிலத்தில், பனிஹால் நகரத்திலிருந்து 11.2 (7 மைல்) கிலோ மீட்டர் நிளத்திற்கு இமயமலையின் பீர் பாஞ்சால் மலைத் தொடரைத் குடைந்து அமைக்கப்பட்டது.  

## நீளம் மற்றும் உயரம்
கடல் மட்டத்திலிருந்து 1,760 மீட்டர் உயரத்தில் அமைந்த பீர் பாஞ்சால் சுரங்க இருப்புப்பாதை 11.2 கிலோ மீட்டர் நீளம் கொண்டது.  
இச்சுரங்கப் பாதை 8.40 மீட்டர் அகலமும்; 7.39 மீட்டர் உயரமும் கொண்டது. மேலும் இச்சுரங்க இருப்புப் பாதையை ஒட்டி மூன்று மீட்டர் அகலம் கொண்ட சாலையும் அமைக்கப்பட்டுள்ளது.  

தொடருந்துகள் இச்சுரங்க இருப்புப் பாதையை கடக்க 9 நிமிடங்கள் மற்றும் 30 வினாடிகள் ஆகிறது.  

பேருந்துகள் காசிகுண்ட் – பனிஹால் நகரங்களுக்கிடையே உள்ள 35 கிலோ மீட்டர் நீள சாலை வழியாக பயணித்து கடக்க வேண்டும். ஆனால் இச்சுரங்க இருப்புப்பாதை மூலம் தொடருந்துகள் 17 கிலோ மீட்டர் பயணித்து கடக்கலாம்.  

## இதனையும் காண்க
- ஜம்மு-பாரமுல்லா இருப்புப் பாதை
- செனானி-நஷ்ரி சுரங்கச்சாலை
- ஜவகர் சுரங்கச் சாலை
- பனிஹால்-காசிகுண்ட் சுரங்கச்சாலை
- ஜவகர் குகை
- சோஜி லா சுரங்கச்சாலை
# வித்தியாபதி



**வித்தியாபதி** (Vidyapati) (பொ.ஊ. 1352–1448), இந்திய நாட்டின் மைதிலி மொழி மற்றும் சமசுகிருத மொழிக் கவிஞரும், எழுத்தாளரும் ஆவார்.  

*மைதிலி கவிக் குயில்* எனும் புனைப் பெயரால் மைதிலி மொழியில் நன்கு அறியப்பட்டவர். கணபதி தாக்கூரின் மகனாகப் பிறந்த வித்தியாபதி, சமசுகிருதம், மைதிலி மொழி மற்றும் வங்காள மொழிகளில் பெரும் புலமை பெற்றவர். மேலும், நேபாள மொழியிலும் சில கவிதைகளைப் புனைந்துள்ளார்.  

## பிரபல கலாசாரத்தில்
கவிஞர் வித்தியாபதி குறித்தான இந்தித் திரைப்படம் 1937-இல் வெளிவந்தது.
# வேமகர்கள்

வில் சிந்து ஆறு - கங்கை ஆற்றிக்கும் இடைப்பட்ட பகுதியில் வாழ்ந்த வேமகர்களின் வாழ்விடம்: அருகில் குலிந்தர்கள் யௌதேயர்கள், பௌரவர்கள், அருச்சுனயானர்கள், விருஷ்ணிகள் மற்றும் ஆதும்பரர்கள் சகலர்கள்]]  

**வேமகர்கள்** (Vemaka) பண்டைய பரத கண்டத்தின் வடக்கில், இமயமலையில் தற்கால உத்தராகண்ட் மாநிலத்தில் குலிந்தப் பேரரசின் வடக்கில் வாழ்ந்த இனக்குழுவினர் ஆவார்.  

இந்தோ கிரேக்க நாடு மற்றும் குலிந்தப் பேரரசின் வெள்ளி நாணயங்கள் மூலம் வேமகர்கள் மற்றும் ஆதும்பரர்கள் எனும் இனக் குழுவினரை அறிய முடிகிறது.  

## இதனையும் காண்க
- குலிந்தர்கள்
- யௌதேயர்கள்
- பௌரவர்கள்
- அருச்சுனயானர்கள்
- விருஷ்ணிகள்
- ஆதும்பரர்கள்
- சகலர்கள்
# அலாய்ஸ் அல்சீமர்


**அலாய்ஸ் அல்சீமர்**  (14 சூன் 1864–19 திசம்பர் 1915) என்பவர் செருமானிய உளவியல் நிபுணர் மற்றும் நரம்பியல் நோய் மருத்துவர் ஆவார். மறதி நோய் ஏற்படுவதன் மூல காரணங்களை ஆய்ந்து அதனைக் குணப்படுத்தும் வழிவகைகளைக் கண்டறிந்தவர். எனவே அந்த மறதி நோய்க்கு அவரது பெயரையே வைத்து  'அல்சிமர்ஸ் நோய்' எனப் பெயரிட்டு அழைக்கலாயினர்.  

## வரலாறு

செருமனியில் மார்க்கப்பிரிட் என்ற ஊரில் பிறந்த அலாய்ஸ் அல்சீமர் இளம் பருவத்திலேயே அறிவியல் நாட்டம் கொண்டார். மருத்துவக் கல்வியிலும் இவருக்கு ஈடுபாடு ஏற்பட்டது.  

1887 ஆம் ஆண்டில் மருத்துவப் பட்டம் பெற்ற பிறகு 1888 இல் பிராங்க்பர்ட் மருத்துவமனைகளில் பணி செய்தார். அவ்வமயம் 1901 ஆம் ஆண்டில்  ஆகஸ்டு டிடர் என்னும் ஒரு பெண் மணியைச் சந்தித்தார்  அந்தப் பெண்மணி குறுகிய கால மறதியினால் துன்புற்றத்தைக் கண்ட அலாய்ஸ் அல்சீமர் அந் நோய் குறித்து ஆராயத் தொடங்கினார். ஆகஸ்டு டிடர் இறந்ததால் அவருடைய உடலிலிருந்து மூளையைப் பிரித்தெடுத்து  
ஆராய்ந்தார். அதன் விளைவாகக் கிடைத்த உண்மைகளை 1906 இல் ஒரு சொற்பொழிவில் தெரியப்படுத்தினார்.  

எமில் கிரேப்ளின் என்னும் செருமானிய உளவியல் நிபுணருடன் நட்புக் கொண்டதால்   இருவரும் இணைந்து ஆய்வுப் பணியில் ஈடுபட்டார்கள். 1910 ஆம் ஆண்டில் எமில் கிரேபிளின் தம் நண்பர்  அலோயிஸ் அல்சீமரின் கண்டுபிடிப்பை  ஒரு புத்தகத்தில் பதிவு  செய்து உலகுக்கு அறிவித்தார்  

அலாய்ஸ் அல்சிமர் மறதி நோய் மட்டுமல்லாது மூளையில் ஏற்படும் கட்டி, காக்காய்வலிப்பு போன்ற நரம்பு தொடர்பான நோய்கள் பற்றிய ஆய்வுகளையும் செய்தார்.
# மன்னை இராசகோபாலசுவாமி அரசினர் கலைக் கல்லூரி


**மன்னை இராசகோபாலசுவாமி அரசினர் கலைக் கல்லூரி** இந்தியாவின் தமிழ்நாட்டில் திருவாரூர் மாவட்டத்தில் செயல்பட்டுவரும் தமிழக அரசின் கலைக் கல்லூரியாகும். இக்கல்லூரி 1971ஆம் ஆண்டில் தொடங்கப்பட்டது. பாரதிதாசன் பல்கலைக்கழகத்தின் உறுப்புக் கல்லூரியாக செயல்பட்டு வருகிறது.  

## வரலாறு
1971 ஆவது ஆண்டில் மன்னார்குடி ராசகோபால சுவாமி கோயில் நிலத்தைப் பெற்று இக்கல்லூரி தொடங்கப்பட்டது.  

## வழங்கும் படிப்புகள்
### இளநிலைப் படிப்புகள்
### முதுநிலைப் படிப்புகள்

## அமைவிடம்
திருவாரூர் மாவட்டத்தில் மன்னார்குடியில் இக்கல்லூரி அமைந்துள்ளது.
# பச்லுர் ரகுமான் கான்



**பச்லுர் ரகுமான் கான்** (வங்காளம்: ফজলুর রহমান খান, Fozlur Rôhman Khan) (3 ஏப்ரல் 1929 – 27 மார்ச்சு 1982) என்பவர் வங்கதேச அமெரிக்கர். இவர் கட்டமைப்புப் பொறியாளரும் வடிவமைப்பாளரும் ஆவார். வானளாவிகளின் கட்டுமான அமைப்பை துவக்கியவர். அதனால் வானளாவிகளின் குழாய் வடிவமைப்பின் தந்தை என கருதப்படுகிறார். இவர் கணினி உதவு வடிவமைப்பின் (computer-aided design (CAD)) முன்னோடி மட்டுமல்லாது 1973 முதல் 1998 வரை உலகின் உயரமான வானளாவியாக இருந்த சியர்சு கோபுரத்துக்கும் 100 மாடி வானளாவியான இச்சான் ஆன்காக் மைய கட்டடத்துக்கும் வடிவமைப்பாளாராக கட்டமைப்புப் பொறியாளராக இருந்தார்.  

மற்றவர்களைவிட கானே இருபதாம் நூற்றாண்டின் பிற்பகுதியில் வானளாவிகள் கட்டுவது மீண்டெழ காரணமாக இருந்தார் . கட்டமைப்பு பொறியியலில் இவர் புகுத்திய புதிய முறை காரணமாக இவர் கட்டமைப்புப் பொறியியலின் ஐன்சுடீன் என்றும் இருபதாம் நூற்றாண்டின் சிறந்த கட்டமைப்புப் பொறியாளர் என்றும் அழைக்கப்படுகிறார். இவரின் முறையே நவீன வானளாவிகளின் கட்டமைப்பில் இன்றும் அடிப்படையாக உள்ளது. இவரை சிறப்பிக்கும் விதமாக வானளாவி கட்டட அமைப்பு பச்லுர் ரகுமான் கான் வாழ்நாள் சாதனை விருதை அறிவித்துள்ளது.  

வானளாவிகளுக்காக நன்கு அறியப்பட்டிருந்தாலும் சௌதி அரேபியாவில் உள்ள அரசர் அப்துலாச் பன்னாட்டு வானூர்தி நிலையம், மெக்மேத்-பியர்சே சூரிய தொலைநோக்கி உட்பட பல கட்டடங்களுக்கு வடிவமைப்பாளராக இருந்துள்ளார்.  

## பிறப்பு
பச்லுர் ரகுமான் கான் 3 ஏப்பிரல் 1929இல் பிரித்தானிய இந்தியாவில் டாக்கா நகரில் பிறந்தார் . டாக்காவுக்கு அருகிலுள்ள பரித்பூர் மாவட்டத்திலுள்ள பன்டரிகண்டீ என்ற சிற்றூரில் வளர்ந்தார். இவரின் தந்தை அப்துல் உயர் நிலைப்பள்ளியின் கணக்கு ஆசிரியர், மேலும் பாடபுத்தக ஆசிரியரும் ஆவார். பின்னாளில் வங்காள மாகாணத்தின் பொது செய்தி துறையின் இயக்குநராக பொருப்பு வகித்தார்.. "செவ்வக வடிவ முன்னழுத்தப்பட்ட பைஞ்சுமை உத்திரத்தின் மீதான பல்வேறு வகை வடிவமைப்புகளின் தொடர்பை பகுத்துணரும் அவதானிப்பு" என்ற முனைவர் பட்ட ஆய்வேட்டை மேற்கொண்டார்.
# அருள்மிகு சுப்பிரமணியசுவாமி அரசினர் கலைக் கல்லூரி


**அருள்மிகு சுப்பிரமணியசுவாமி அரசினர் கலைக் கல்லூரி** இந்திய மாநிலம் தமிழ்நாட்டில் திருவள்ளூர் மாவட்டத்தின் திருத்தணியில் செயல்பட்டுவரும் தமிழக அரசின் கலைக் கல்லூரியாகும். இக்கல்லூரி 1970ஆம் ஆண்டில் தொடங்கப்பட்டது. சென்னை பல்கலைக்கழகத்தின் உறுப்புக் கல்லூரியாக செயல்பட்டு வருகிறது.  

## வழங்கும் படிப்புகள்
### இளநிலைப் படிப்புகள்
### முதுநிலைப் படிப்புகள்

## அமைவிடம்
திருவள்ளூர் மாவட்டத்தில், திருத்தணி - சென்னை சாலையில் இக்கல்லூரி அமைந்துள்ளது.
# சியாம் சண்டை மீன்



**சியாம் சண்டை மீன்** (*Siamese fighting fish*) கௌராமி (Gourami) என்ற குடும்பத்தைச் சார்ந்த மீன் இனம் ஆகும். இவை வீடுகளில் வளர்க்கப்படும் மீனாக இருந்தாலும் தனித் தொட்டிகளிலேயே வளர்க்கப்படுகிறது. ஏனெனில் இவற்றில் ஆண் மீன் போர் குணம் கொண்டவையாக உள்ளது. ஒரே தொட்டியில் இரண்டு ஆண் *சியாம் சண்டை மீன்களை* வளர்த்தாலும் இரண்டும் சண்டையிட்டு ஏதாவது ஒன்று மரணம் அடைந்துவிடும் நிலை உள்ளது. சிறியதாக இருக்கும்போதே பெண் ஆண் இரண்டையும் ஒரே தொட்டியில் வளர்க்கவேண்டும். இனப்பெருக்க காலம் தவிர்த்து மற்ற நேரங்களில் பெண் மீனை இவற்றுடன் ஒரே தொட்டியில் வளர்க்கக்கூடாது.  

இவற்றில் ஆண் மீன்கள் அசையும் துடுப்புகளைக் கொண்டு உள்ளது. இவற்றின் பூர்வீகம் மேக்கொங் ஆற்றுப் படுகை, லாவோஸ், கம்போடியா, வியட்நாம், மற்றும் தாய்லாந்து போன்ற பகுதிகள் ஆகும். இவை நிலையான சிற்றோடைகள் கால்வாய்கள், வயல்வெளிகள் போன்றவற்றிலும் காண முடிகிறது. இவ்வகை மீன்களைப் பன்னாட்டு இயற்கைப் பாதுகாப்புச் சங்கம் செம்பட்டியலில் அழிவாய்ப்பு வகையாகச் சேர்த்துள்ளது.
# கௌராமி



**கௌராமி மீன்** (*Gourami*) இவை நன்னீர் மீன்களில் பேர்சிஃபார்மீசு என்ற வகையைச் சார்ந்த மீன் இனம் ஆகும். இவற்றின் பூர்வீகம் ஆசியாப் பகுதி நாடுகளான இந்தியா, பாக்கித்தான், மற்றும் மலாய் தீவுக்கூட்டம் துவங்கி வட-கிழக்கில் அமைந்துள்ள கொரியா வரைப் பரவியுள்ளது.  

*கௌராமி* என்ற இந்த பெயர் சாவகம் மொழியிலிருந்து எடுக்கப்பட்டதாகும். தாவர உண்ணி மீன் வகையான இவை பெரிய வகை மீன்களுடன் வளர்க்கப்படுகின்றன. இவற்றில் இராட்சத கௌராமி, தடிப்பு உதடுடைய கௌராமி, குள்ளக் கௌராமி, முத்தமிடும் கௌராமி, [[முத்துக் கௌராமி, சொர்க்க மீன் எனப் பல வகைகள் உள்ளன. இதன் மேல் துடுப்பு நீட்டிக்கப்பட்டவையாக உள்ளது. இவற்றில் காணப்படும் மீன்களின் குஞ்சுகள் எப்போதும் பெற்றோரின் கவனிப்பிலேயே இருப்பதைக் காணமுடிகிறது. இவை சியாம் சண்டை மீன் போன்று குமிழி கூடு கட்டுகின்றன. இவை 15 பேரினத்துடன் 4 கிளை இனமாகப் பிரிக்கப்பட்டு 133 இனங்கள் பிரித்தறியப்பட்டு வகைப்படுத்தப்பட்டுள்ளது.  

## படத்தொகுப்பு
# ஓ ஆர் எஸ் - 11 (நெல்)



**ஓ ஆர் எஸ் - 11** *ORS - 11)* எனப்படும் இது; 1975 ஆம் ஆண்டு அறிமுகப்படுத்தப்பட்ட, மத்தியகால நெல் வகையாகும். 130 - 135 நாட்களில் அறுவடைக்கு வரக்கூடிய இந்த நெல் இரகம், **டி - 141** *(T - 141)* எனும் நெல் இரகத்தையும், **ஐ ஆர் - 8 - 246** (*IR-8-246*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். மானாவாரி மற்றும் கடலோர உவர்ப்பு நிலப் பகுதிகளில் நன்கு வளரத் தக்க இந்த நெற்பயிர், 80 சென்டிமீட்டர் (80 cm) குள்ளப் பயிராகும். நீண்ட மற்றும் தடித்த தானியத்தை கொண்டுள்ள இவ்வகை நெற்பயிர், ஒரிசா மாநில கடலோரப் பிராந்தியங்களில் பெரும்பான்மையாக பயிரிடப்படுகின்றது.  

## குறிப்பு
ஓ ஆர் எஸ் - 11 (*ORS-11*) இந்தியாவின் ஒரிசா மாநிலத்தின் நெல் வகையாகும்.
# ஓ ஆர் 10 - 193 - 2 - 13 (ராஜேஸ்வரி) (நெல்)



**ஓ ஆர் 10 - 193 - 2 - 13 (ராஜேஸ்வரி)** (*OR10-193-2-13 (Rajeswari*) எனப்படும் இது; 1975 ஆம் ஆண்டு அறிமுகப்படுத்தப்பட்ட, மத்தியகால நெல் வகையாகும். 130 - 135 நாட்களில் அறுவடைக்கு வரக்கூடிய இந்த நெல் இரகம், **டி - 90** (*T-90*) எனும் நெல் இரகத்தையும், ** ஐ ஆர் - 8** (*IR-8*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். கடலோர உவர்ப்பு நிலப் பகுதிகளில் நன்கு வளரத் தக்க இந்த நெற்பயிர், 80 சென்டிமீட்டர் (80 cm) குள்ளப் பயிராகும். குட்டையான, மற்றும் தடித்த தானியத்தை கொண்டுள்ள இவ்வகை நெற்பயிர், ஒரிசா மாநில கடலோரப் பிராந்தியங்களில் பெரும்பான்மையாக பயிரிடப்படுகின்றது.  

## குறிப்பு
- ஓ ஆர் 10 - 193 - 2 - 13 (ராஜேஸ்வரி) (*OR10-193-2-13 (Rajeswari*) இந்தியாவின் ஒரிசா மாநிலத்தின் நெல் வகையாகும்.
# சென் பீட்டர்ஸ்பேர்க் விரைவுப் போக்குவரத்து குண்டு வெடிப்பு 2017

## தாக்குதல்
2017, ஏப்ரல் 3 அன்று கிட்டத்தட்ட ஒரு கிலோகிராம் எடையுடைய வெடிபொருளானது, விரைவுப் போக்குவரத்து தொடர்வண்டி *சென்னாயா ப்லோஷ்ஜாட்* (Sennaya Ploshchad) மற்றும் *டெக்னாலஜிஸ்கி இன்ஸ்டிடியூட்* (Tekhnologichesky Institut ) ஆகிய நிலையங்களுக்கு இடையே சென்று கொண்டிருக்கும்போது வெடித்தது. அவசரகால நிகழ்வுகளின் அமைச்சு, குண்டானது மூன்றாவது பெட்டியில் வைக்கப்பட்டிருந்தது எனத் தெரிவித்துள்ளது. நேரில் பார்த்தவர்கள் குண்டானது வாசலின் அருகே வெடித்தது எனவும் வெடித்தவுடன் நடைமேடையெங்கும் புகையால் நிரம்பியது எனவும் தெரிவித்தனர். சமூக வலைத்தளங்களில் பதிவேற்றப்பட்ட காணொளிகள் பாதிக்கப்பட்டவர்களையும், உலோகக் கதவு வளைந்திருந்ததையும் காட்டியது. இக்குண்டுவெடிப்பைத் தொடர்ந்து *சென் பீட்டர்ஸ்பேர்க்* நகரின் அனைத்து விரைவுப் போக்குவரத்து தொடர்வண்டி நிலையங்களும் மூடப்பட்டன  
| 1  
|-  
| 1  
|-  
|அடையாளம் தெரியாதோர்  
|9  
|-  
|-  
| scope="row" |**மொத்தம்**  
| 14  
|}  

## எதிர்வினைகள்

தாக்குதல் நடந்தபோது அந்கரத்திலிருந்த உருசியப் பிரதமர் விளஜீமிர் விளஜீமிரவிச் பூட்டின் இத்தாக்குதல் தொடர்பான விரிவான விசாரணை மேற்கொள்ளப்படும் என உறுதியளித்தார். மேலும் தாக்குதல் நடைபெற்ற இடத்திற்குச் சென்று பாதிக்கப்படவர்களுக்காக மலர் வைத்து அஞ்சலி செலுத்தினார்.  

## தாக்குதலாளி
தாக்குதலாளி எனச் சந்தேகிக்கப்படும் நபர் கிர்கிசுத்தான் நாட்டைச் சேர்ந்த ரஷ்யக் குடியுரிமை பெற்ற 22 வயதுடைய *அக்பர்ஷான் ஜாலியோய்* (Akbarzhan Jaliov) ஆவார். 'அக்பர்ஷான் ஜாலியோய்* 1995 ஆம் ஆண்டு *கிர்கிசுத்தான்* நாட்டின் *ஓஷ்'' (Osh) நகரில் பிறந்தவர் டென்மார்க், பிரன்ஸ், இந்தியா, இந்தோனேசியா, ஈரான், மலேசியா, போர்த்துக்கல், உக்ரைன், ஐக்கிய ராஜ்ஜியம், அமெரிக்கா மற்றும் ஐரோப்பிய யூனியன் போன்றவை தங்களது வருத்தத்தைப் பதிவு செய்த நாடுகளுள் சில.
# வைர சூத்திரம்


**வைர சூத்திரம்** அல்லது **வஜ்ர சூத்திரம்** (*Diamond Sūtra*; சமசுகிருதம்:***Vajracchedikā Prajñāpāramitā Sūtra***) என்பது மகாயான (பௌத்தம்) சூத்திரம் ஆகும். இந்த டயமண்ட் சூத்ராவானது, கிழக்கு ஆசியாவில் மிக செல்வாக்கு உள்ள மகாயான சூத்திரங்களில் ஒன்றாகும். ஜென் புத்தசமயத்தில் உள்ள பக்தி மற்றும் ஆய்வு ஆகியவற்றுக்கு ஒரு முக்கிய பொருளாக உள்ளது. இப்பொழுதும் அழியாமல் உள்ள ஆரம்பகால அச்சுப் புத்தகம் இது ஆகும்.  

இந்தப் புத்தகத்தைப் பதிப்பிக்க நிதியுதவி செய்தவர் வாங் சியே. அவருடைய பெற்றோரின் நினைவாக இலவசமாக விநியோகிப்பதற்காக இந்த நூலை அவர் அச்சிட்டுள்ளார். சீனாவின் கான்சு மாகாணத்தின் டன்ஹுவாங் குகையில் டைமண்ட் சூத்ரா அச்சுப் புத்தகம் 1899-ல் கண்டெடுக்கப்பட்டது.  

டயமண்ட் சூத்ராவின் சீன பதிப்பு ஒன்றின் நகலானது, ஆரேல் ஸ்டீன் என்பவரால் 20 ஆம் நூற்றாண்டின் தொடக்கத்தில் மஹாயனவிம்சிகா கையெழுத்துப் பிரதிகளில் கண்டெடுக்கப்பட்டது, இது கி.பி. 868 மே. 11 தேதியில் அச்சிடப்பட்டது.. இது கூட்டன்பர்க்கின் விவிலியம் அச்சிடப்படுவதற்குக் கிட்டத்தட்ட 586 ஆண்டுகளுக்கு முன்பு நடந்திருக்கிறது. இந்த நூலின் ஒரு பிரதி பிரித்தானிய நூலகத்தில் பாதுகாக்கப்படுகிறது. டைமண்ட் சூத்ரா நூலின் முகப்பில் அச்சிடப்பட்ட ஓவியம்தான், உலகிலேயே அச்சிடப்பட்ட முதல் ஓவியம் அட்டைப்படமும் என்பது குறிப்பிடத்தக்கது. இந்த நூல் குறித்து பிரித்தானிய நூலகம், *The earliest complete survival of a dated printed book.* (*உலகின் பழமையான முழுமைபெற்ற, தேதி இடப்பட்ட அச்சு நூல்*) என்று குறிப்பிடுகிறது."
# திருலோக சீதாராம்

**திருலோக சீதாராம்** என்ற **திருவையாறு லோகநாதய்யர் சீதாராமன்** (1 ஏப்ரல் 1917 – 23 ஆகத்து 1973) மேடைப்பேச்சாளர், சிவாஜி இதழின் ஆசிரியர், மொழிபெயர்ப்பாளர், கவிஞர், இலக்கியக் கட்டுரையாளர் என பன்முக ஆளுமை கொண்டவர். செருமானிய இலக்கியவாதி எர்மன் கெசியின் 'சித்தார்த்தா' புதினத்தைத் தமிழில் ’சித்தார்த்தன்’ என்று மொழிபெயர்த்து 1957 ஆம் ஆண்டு வெளியிட்டவர். மனுசுமிருதியையும் தமிழில் மொழிபெயர்த்தவர்.  

## வாழ்க்கை
இவர் பெரம்பலூருக்கு அருகிலுள்ள தொண்டைமான்துறை என்ற ஊரில், திருவையாறு லோகநாத ஐயர்–மீனாட்சி சுந்தரி என்ற தெலுங்கைத் தாய்மொழியாகக் கொண்ட பெற்றோருக்கு 1917 ஏப்ரல் முதல் தேதியன்று பிறந்தார். மூன்று வயதிருக்கும்போதே தந்தையை இழந்து, மாமன் வீட்டில் தாயின் அரவணைப்பில் வளர்ந்தவர். இவருக்கு லலிதா என்ற தங்கையும் பஞ்சாபகேசன் என்ற தம்பியும் இருந்தனர். இவருக்கு 1936 இல் இவரது 19 ஆம் வயதில் 10 வயதான ராஜாமணியுடன் திருமணம் நடந்தது. இவர்களுக்கு மதுரம், வசந்தா, இந்திரா என்ற மூன்று பெண் குழந்தைகளும் பசுபதி, சுப்பிரமணியன், முரளிதரன், ராமகிருஷ்ணன் என்ற நான்கு ஆண் குழந்தைகளும் பிறந்தனர்.  

## பாரதி பணி
சிறு வயதிலேயே பாரதியின் எழுத்துக்களை தானாக பயின்றவர். பாரதியின் கவிதைகளை பரப்புவதில் தன் வாழ்க்கைப் பயனைக் கண்டார். செல்லும் இடங்களெல்லாம் பரதியின் பாடல்களைப் பாடினார். பாரதியின் *பாஞ்சாலி சபதம்* பாடலை மூன்று மணி நேரம் கதாகாலட்சேபம் போல் சொற்பொழிவு ஆற்றுவார்.  

பாரதியாரின் குடும்பத்தினரோடும் நெருங்கிய தொடர்பில் இருந்தார். கடையத்தில் வறுமையான வாழ்க்கை நடத்தி வந்த பாரதியின் மனைவி செல்லம்மா பாரதி, மற்றும் குடும்பத்தினரை திருச்சிக்கு அழைத்து வந்து தன் பொறுப்பில் காப்பாற்றினார். செல்லம்மா பாரதி உடல்நலம் இழந்த இறுதிக் காலத்தில், அவருடனே இருந்து அவருக்குப் பணிவிடை செய்தார். இவருடைய மடியில்தான் செல்லாம்மா பாரதி உயிர் நீத்தார்.  

## பத்திரிகைப் பணிகள்
இவருக்கு இளம் வயதிலேயே கவிதை எழுதுவதிலும், பத்திரிகைத் துறையிலும் ஆர்வம் ஏற்பட்டது. இதனால், அவரது 18 வது வயதிலேயே ‘இந்திய வாலிபன்’ என்ற பத்திரிகையைத் தொடங்கி நடத்தினார். பிறகு, விழுப்புரத்துக்கு அருகில் பரிக்கல் என்ற சிற்றூரில் இராம சடகோபன் என்பவர் நடத்தி வந்த ‘தியாகி’ என்ற பத்திரிகையின் துணை ஆசிரியராகச் சில மாதங்கள் பணிபுரிந்தார். மந்தஹாசன் என்ற புனைபெயரில் எழுதத் துவங்கிய திருலோகம், சில ஆண்டுகளுக்குப் பிறகு திருலோக சீதாராம் என்ற பெயரிலேயே தன் எழுத்தைத் தொடர்ந்தார்.  

### நடத்திய பத்திரிகைகளின் பட்டியல்
- இந்திய வாலிபன்
- ஆற்காடு தூதன் (விழுப்புரத்திலிருந்து)
- கிராம ஊழியன் (துறையூரிலிருந்து)
- சிவாஜி (திருச்சியிலிருந்து)

## எழுதிய நூல்கள்
1. உதயம் - கவிதைத் தொகுதி - புதுப்புனல் பதிப்பகம்
1. கந்தருவ கானம் - கவிதைத் தொகுதி - கலைஞன் பதிப்பகம் - 1967
1. இலக்கிய படகு - கட்டுரைத் தொகுதி - கலைஞன் பதிப்பகம்
1. ஜி.டி.நாயுடு வாழ்க்கை பற்றிய நூல் - அதிசய மனிதர் ஜி.டி.நாயுடு
1. புதுயுக கவிஞர் - புவனேஸ்வரி பதிப்பகம் - பாரதியார் கவிதைகள் பற்றி ஆனந்த விகடனில் எழுதிய கட்டுரைகள்

### தொகுத்த நூல்
- புதுத்தமிழ் கவிமலர்கள் - 1957 - சமகால கவிஞர்கள் பலரின் கவிதைகளின் தொகுப்பு, எழுதிய கவிஞர்களைப் பற்றிய குறிப்புகளுடன்.

### மொழி பெயர்ப்புகள்
- மனுதரும சாத்திரம்
- சித்தார்த்தா (நோபல் பரிசு பெற்ற எழுத்தாளர் ஹெர்மன் ஹெஸ்ஸேயின் சித்தார்த்தா புதினத்தின் தமிழ் மொழிபெயர்ப்பு)
# அப்துல் ஹலீம் ஜாபர் கான்


**அப்துல் ஹலீம் ஜாபர் கான்** (*Abdul Halim Jaffer Khan*, பிப்பிரவரி 18, 1927 – ஜனவரி 4, 2017) இந்திய சிதார் கலைஞர். சங்கீத நாடக அகாதமி விருது (1987), பத்மஸ்ரீ (1970) பத்ம பூசண் (2006) போன்ற விருதுகளை பெற்றுள்ளார்.
# அரை-இழுபட்ட நிலை (சுடுகலன்)


**அரை-சுத்தி / அரை-இழுபட்ட நிலை** (Half-cock) என்பது, சுடுகலனுடைய சுத்தியல்— முழுதுமாக அல்லாமல்— பாதி அளவிற்கு இழுக்கப்படிருக்கும் நிலையே ஆகும். பல சுடுகலன்கள், குறிப்பாக பழைய சுடுகலன்களின், அரை-இழுபட்ட நிலையை அடைய, சுத்தியலில் ஒரு காடி வெட்டப்பட்டிருக்கும். இந்த நிலையானது, வெடியூசி- பூட்டிய சுத்தியலை தட்டும் மூடி அல்லது வெடிபொதியின் மீதும் படவிடாது; துப்பாக்கியையும் வெடிக்க விடாது. அரை-இழுபட்ட நிலையை பயன்படுத்துவதன் நோக்கம்; சுடுகலனில் குண்டேற்றுவதற்காக, அல்லது பாதுகாப்பு அம்சமாக, அல்லது இவை இரண்டிற்காகவும் கூட இருக்கலாம்.  

## முற்கால உதாரணங்கள்

முற்கால தீக்கல்லியக்கிகளின் கிண்ணியில், எரியூட்டியை இடுவதற்கு, அரை-இழுபட்ட நிலை தேவை பட்டது. கோல்ட் 1851 நேவி சுழல்துப்பாக்கி போன்ற, சிலவகை முற்கால சுழல்துமுக்கிகளில், சுத்தியலை அரை-இழுபட்ட நிலையில் வைத்தால் தான், உருள்கலனை சுற்றச்செய்து, அதில் குண்டேற்ற இயலும். இது போன்ற சுடுகலன்களில், இருக்கும் 6 அறைகளிலும் குண்டேற்றி, சுத்தியலை அரை-இழுபட்ட நிலையில் வைப்பதற்கு பதிலாக; வழக்கமான பாதுகாப்பு நோக்காமாக, ஆறில் 5 அறைகளில் மட்டும் குண்டேற்றப்பட்டு, இயல்பு-நிலை சுத்தியலை குண்டேற்றாத அறையில் வைப்பர்.
# இராஜதரங்கிணி


**இராஜதரங்கிணி** என்பது பொ.ச. 12ஆம் நூற்றாண்டில் வாழ்ந்த இந்தியாவின் ஜம்மு காஷ்மீர் பகுதியைச் சேர்ந்த காஷ்மீர பண்டிதரான கல்ஹானர், என்பவர் 1148 -1149 கால கட்டத்தில் சமசுகிருத மொழியில் எழுதப்பட்ட ஒரு கவிதை நூலாகும். இராஜதரங்கிணி (மன்னர்களின் ஆறு) எனும் கவிதை நூல், 3449 செய்யுட்களுடனும், எட்டு தரங்கங்கள் (தரங்கம் எனில் அலை) எனும் அத்தியாயங்களுடன் கூடியது. சமசுகிருத கவிதை வடிவில் உள்ள வரலாற்று நூலான "இராஜதரங்கிணி" ஜம்மு காஷ்மீரின் 12ஆம் நூற்றாண்டின் வரலாற்றைக் கூறுவதுடன், இந்தியத் துணைக்கண்டத்தின் வரலாற்றையும் விவரிக்கிறது.  

## நூலிலுள்ள சில குறிப்புகள்
- கி பி 740-இல் கார்கோட மன்னர்கள் கன்னோசி மன்னர் யசோவர்மனை வீழ்த்தி, துருக்கியர்கள் மற்றும் திபெத்தியர்களை வென்றார்கள் என அறியப்படுகிறது.
- இந்திய – பாகிஸ்தான் நாடுகளின் எல்லைக் கட்டுப்பாட்டு கோட்டின் அருகில், பாகிஸ்தான் ஆக்கிரமிப்பு காஷ்மீரில், நீலம் ஆற்றின் கரையில் அமைந்துள்ள சாரதா பீடம் கோயில் பற்றி இராஜதரங்கிணி நூலில் குறிப்பிடப்பட்டுள்ளது.
# எர்மெசு



**எர்மெசு** என்பவர் கிரேக்கப் பழங்கதைகளில் வரும் ஓர் ஒலிம்பியக் கடவுள் ஆவார். இவர் கிரேக்கக் கடவுள்களின் தூதுவராக இருக்கிறார். இவர் சாலை மற்றும் பயணிகளின் பாதுகவலனாகக் கருதப்படுகிறார். ரோம கடவுளான மெர்க்குரி எர்மெசுக்கு இணையானவர்.  

## எர்மெசு மற்றும் அப்பல்லோ
எர்மெசு சிறுவனாக இருந்த போது அப்பல்லோ கடவுளின் மந்தையைத் திருடிச் சென்றார். பிறகு தம் வலிமையின் இதை அறிந்த அப்பல்லோ, எர்மெசை அழைத்துக் கொண்டு கடவுள் சியுசிடம் சென்று முறையிட்டார். ஆனால் சியுசு அவரைத் தண்டிக்கவில்லை. அவர் எர்மெசிடம் மந்தையைத் திரும்பி ஒப்படைத்து விடுமாறு கூறினார். பிறகு தன் தவறை உணர்ந்து வருந்திய எர்மெசு, அப்பல்லோவிடம் ஆமையின் முதுகைக் கொண்டு செய்யப்பட்ட ஒரு அழகிய யாழைப் பரிசளித்தார். இதனால் மகிழ்ந்த அப்பல்லோ, எர்மெசிடம் ஒரு தங்கக் கோலைக் கொடுத்து இனி தம் மந்தையை அவரே கவனித்துக் கொள்ளுமாறு கூறுகிறார். இவ்வாறு இருவரும் நண்பர்களாயினர்.  

## எர்மெசு மற்றும் எர்சி
ஏதென்சின் முதல் அரசனான கெக்ரோப்சுக்கு எர்சி, பன்ட்ரோசசு, அக்லோலயா என்ற மூன்று மகள்கள் இருந்தனர். இவர்களில் எர்சியின் மேல் எர்மெசு காமம் கொண்டு அவருடன் உறவாட நினைத்தார். ஒருநாள் அந்த மூன்று சகோதரிகளும் ஏதெனாவின் கோவிலிற்கு வந்து வழிபட்டனர். அவர்கள் ஏதெனாவிற்கு தங்கத்தைக் காணிக்கையாக அளித்தனர். அப்போது எர்மெசு அக்லோலசிடம் தாம் எர்சியுடன் உறவாட உதவும்படி வேண்டினார். அதற்குப் பதிலாக அக்லோலசு அவரிடம் தங்கம் தருமாறு கேட்டார். அதற்கு ஒப்புக்கொண்ட எர்மெசு அந்த சகோதரிகள் காணிக்கையாகக் கொடுத்த தங்கத்தையே திருடி அவளிடம் கொடுத்து விட்டார். அக்லோலசின் பேராசையை அறிந்த ஏதெனா அவருக்கு தண்டனை அளிக்க நினைத்தார். அவர் பொறாமைக் கடவுள் இன்விடியாவை அழைத்து எர்சி மேல் அக்லௌலசுக்கு பொறாமை ஏற்படுமாறு செய்தார். பிறகு எர்சியுடன் உறவாட வந்த எர்மிசை அக்லோலசு வழியிலேயே தடுத்து நிறுத்துகிறார். இதனால் கோபம் கொண்ட எர்மெசு அக்லோலசை கல்லாக மாற்றிவிடுகிறார். பிறகு அவர் எர்சியுடன் உறவாடினார். அதன் மூலம் செஃபெலசு பிறந்தான்.  

## வம்சாவளி
# டோகோனியர்



## புவியியலும், வரலாறும்
வசிக்கும் டோகொனியர்கள்.]]  

## டோகோனிய கலை

## கலாச்சாரமும், சமயமும்

### ஹோகோன்
ஹோகோன் என்பவர், கிராமத்தின் மதத் தலைவர் ஆவார்.  

### வேளாண்மை

### விருத்தசேதனம்

### இழவு முகமூடி நடனம்

### குலங்கள்

டோகோனிய சமூகம், பலவகை குலங்கள் உடையது:  
- *அம்மா* குலம், அனைத்திலும் உயர்ந்த படைக்கும் கடவுளான அம்மா-வை வணங்குபவர்கள்.
- *சிக்வீ* விழா
- *லெபே* குலம்
- *பினௌ* குலம்
- *இரட்டையர்* குலம்
- *மோனோ *விழா

## டோகோனிய கிராமங்கள்

டோகோனிய கிராமங்கள் பலவகை கட்டிடங்களை கொண்டது:  
- ஆடவர் களஞ்சியம்
- மகளிர் களஞ்சியம்
- டோகுணா
- மாதவிடாய் பெண்ணுக்கான வீடு

## மொழிகள்

## டோகோனிய வானியல் நம்பிக்கைகள்
# மக்கள் கல்வி நிறுவனம்

**மக்கள் கல்வி நிறுவனம்** (jan shikshan sansthan) என்பது, இந்திய ஒன்றிய அரசின் மனித வள மேம்பாட்டுத் துறையின்கீழ் செயல்பட்டுவரும் அரசு நிறுவனம் ஆகும். இந்த மக்கள் கல்வி நிறுவனம் இந்திய முழுக்க 237 பயிற்சி மையங்களைக் கொண்டுள்ளது. தமிழ்நாட்டில் 10 மக்கள் கல்வி நிறுவனங்கள் உள்ளன இங்கு ஒருமாதப் பயிற்சிகள் முதல் ஆறுமாதப் பயிற்சிகள்வரை கற்பிக்கப்படுகின்றன.  
## வரலாறு
இந்நிறுவனம் முதலில் *உழைப்போர் பல்நோக்குக் கல்வி நிறுவனம்* (SHRAMIK VIDYAPEETH) என்ற பெயரில் மத்திய மனிதவள மேம்பாட்டு அமைச்சகத்தின் நிதி உதவியுடன் 1960களில் உருவாக்கப்பட்ட அமைப்பு ஆகும். பொருளாதார பிரச்னைகளால் உண்டாகும் குற்றங்களைக் குறைப்பதற்காக இது உருவாக்கப்பட்டது. தமிழகத்தைப் பொறுத்தவரை இது சென்னையில் 1982ஆம் ஆண்டு துவங்கப்பட்டது. 2004ஆம் ஆண்டு, இது ‘மக்கள் கல்வி நிறுவனம்’ எனப் பெயர் மாற்றப்பட்டது.  

## செயல்பாடுகள்
பள்ளி இறுதிப்படிப்பை முடிக்காமல் படிப்பை இடையில் நிறுத்தி 18 வயதைக் கடந்த இளைஞர்களில் ஆண், பெண் இருபாலரில் ஆர்வம் இருப்பவர்களுக்கு, தங்கள் அலுவலகத்தில் கணினி, அழகு கலை, எம்பிராய்டரி, தையற்கலை பயிற்சி, மோட்டார் ரீவைண்டிங் பயிற்சி போன்ற ஏறக்குறைய 22 தொழிற் பயிற்சிகளை குறைந்த கட்டணத்தில் அளிக்கப்படுகின்றன. இது தொழிற் பயிற்சியோடு, வாழ்க்கைத் தர மேம்பாட்டையும் சொல்லித் தர நிறுவப்பட்ட அரசு நிறுவனம் ஆகும். இவர்கள் தங்கள் தற்காலிகப் பயிற்சிப் பட்டறைகளை, அரசுப் பள்ளி, சமூக நலக் கூடம், மாநகராட்சித் திருமணக் கூடம் போன்ற பொது இடங்களில் துறை சார்ந்த பிரமுகர்களை அனுப்பி அல்லது அந்தப் பகுதிகளில் இருக்கும் தனியார் பயிற்சி நிறுவனங்களோடு இணைந்து பல பயிற்சிகளை இலவசமாகவும் அளிக்கப்பட்டு சான்றிதழ் வழங்கப்படுகிறது. மேலும் சமூக நலத்துறையின் கீழ் செயல்படும் சிறுவர் கூர்நோக்கு இல்லங்களிலும், மகளிர் கூர்நோக்கு இல்லங்களிலும் சில தொழிற்பயிற்சிகளை அளிக்கிறனர்.
# அலெக்சாந்தர் வாலண்டினோவிச் சாகரோவ்


**அலெக்சாந்தர் வாலண்டினோவிச் சாகரோவ்** *(Alexander Valentinovich Zakharov)* (, பிறப்பு: ஜூன் 1, 1941) ஓர் உருசிய சோவியத் தலைமை அறிவியலாளரும் உருசிய விண்வெளி ஆராய்ச்சி நிறுவனத்தில் பணிபுரிந்த வானியலாளரும் ஆவார்.  
இவர் தோல்வியில் முடிந்த செவ்வாய் 96, போபோசு- கிரண்ட் ஆகிய செவ்வாய்த் திட்டங்களின் தலைமை அறிவியலாளர் ஆவார்.  

## வாழ்க்கை
செவ்வாய் 96 திட்டம் முடிந்த மூன்று நாட்களுக்குப் பிறகு, சாகரோவ் விண்கலக் கட்டுபாட்டு அமைப்பில் தவறு இருந்த்தெனும் முடிவுக்கு வந்தார். எனவே செவ்வாய்க்குச் செல்லும் முயற்சியை மீண்டும் மேற்கொள்ள முன்மொழிந்துள்ளார்.  

இவர் 1999 இல் போபோசு-கிரண்ட் பதக்கூறு கொணரும் திட்ட இயலுமையை மதிப்பிட்டு ஆயும் அறிவியலாளரானார்.  

இவர் 2008 இல் கோளியல் கழகத்தின் வாழும் கோளிடைப் பறத்தல் செய்முறைக் குழுவின் உறுப்பினரானார். அப்போது, வாழ்தகவு உயிர் வாழ்தகவு பெட்டகத்தை மீளியல்பு பெட்டகமாகவும் மாற்றி வடிவமைப்பதற்கான பொறுப்பை ஏற்றார்.  

போபோசு-கிரண்ட் தோல்வி குறித்து கோளியல் கழக உறுப்பினர்களுக்கு அறிக்கை அனுப்பினார். ஆய்கலம் 2012 ஜனவரி 15 இல் தென்பசிபிக் கடலில் வீழ்ந்ததும் இது உருசிய அறிவியல் குமுகாயத்துக்கு அவலம் ஊட்டிய நிகழ்ச்சி எனக் கூறினார். போபோசு மண் படக்கூறுகள் பெறப்பட்டிருந்தால் அவற்றின் ஆய்வு சூரினின் தொற்றம் பற்றிய கமுக்கங்களை அறிந்திருக்கலாம் எனவும் வாதிட்டார்.  
பின்னர் இவர் இரியூடெர்சுக்கு ஆய்கலம் தாழ்புவி வட்டணையில் தடுமாறியதற்கு பல காரணங்களைக் கூறினாலும் தனித்த இந்த காரணத்தால் தான் எனப் பிரித்துக் கூறவில்லை. பிறகு பறப்பு அமைப்போ கணினி நிரலோ அடைந்த சிக்கலால் , அதாவது அவை குறிப்பாக விண்வெளி கதிர்வீச்சுக்கு வடிவமைக்கப்படாததால் தோல்வி நேர்ந்திருக்கலாம் எனப் பரிந்துரைத்தார்.  

இவர் செவ்வாய் அறிவியல் தேட்டம் பற்றி உரையாற்ற, 2012 ஆகத்து 13 இல் இருந்து 17 வரை சிங்கப்பூரில் உலகச் செந்தோசா தங்கிடத்தில் நடைபெற்ற ஆசியா ஓசியானியா புவி அறிவியல் கழக்க் கூட்டு மன்றத்துக்கு வரத் திட்டமிட்டுள்ளார்.  

## நூல்தொகை
-
# அரசினர் மகளிர் கலைக் கல்லூரி, நிலக்கோட்டை


**அரசினர் மகளிர் கலைக் கல்லூரி, நிலக்கோட்டை** இந்திய மாநிலம் தமிழ்நாட்டில் திண்டுக்கல் மாவட்டத்தின் நிலக்கோட்டையில் செயல்பட்டுவரும் தமிழக அரசின் கலைக் கல்லூரியாகும். இக்கல்லூரி 1998ஆம் ஆண்டில் தொடங்கப்பட்டது. அன்னை தெரசா மகளிர் பல்கலைக்கழகத்தின் உறுப்புக் கல்லூரியாகச் செயல்பட்டு வருகிறது.  

## வழங்கும் படிப்புகள்
### இளநிலைப் படிப்புகள்
தமிழ்  

ஆங்கிலம்  

கணிதம்  

இயற்பியல்  

வேதியியல்  

வணிகவியல்  

கணினிஅறிவியல்  

புவியியல்  

மனையியல்  

### முதுநிலைப் படிப்புகள்
தமிழ்  

ஆங்கிலம்  

கணிதம்  

இயற்பியல்  

வேதியியல்  

வணிகவியல்  

மனையியல்  

## அமைவிடம்
திண்டுக்கல் மாவட்டம் நிலக்கோட்டையில் இக்கல்லூரி அமைந்துள்ளது.
# வசுமித்திரன்


**வசுமித்திரன்** (Vasumitra), மச்ச புராணத்தின் படி வட இந்தியாவின் சுங்கப் பேரரசின் நான்காவது பேரரசரான வசுமித்திரனின் ஆட்சிக் காலம் கி மு 131 முதல் 124 முடிய என அறியப்படுகிறது.  

பேரரசர் அக்கினிமித்திரன் – பேரரசி தாரிணிக்கும் பிறந்த வசுமித்திரனின் ஒன்று விட்ட சகோதரன் வசுஜெயஸ்தா ஆவான்.  

மகாகவி காளிதாசன் இயற்றிய மாளவிகாக்கினிமித்திரம் எனும் நூலில், சுங்கப் பேரரசர் வசுமித்திரன் தனது தேர்ந்த குதிரைப்படைகளைக் கொண்டு, சிந்து ஆற்றின் கரையில் நடந்த போரில், இந்தோ கிரேக்கர்களை வென்றதாக குறிப்பிடுகிறார்.  

பாணரின் ஹர்ச சரித்திரம் எனும் நூலில், வசுமித்திரனை சுமித்திரன் எனக் குறிப்பிடுகிறார். சுமித்திரன் ஒரு நாடகத்தை பார்த்துக் கொண்டிருக்கும் போது, மூலதேவன் அல்லது மித்திரதேவன் என்பவன் சுமித்திரனை கொன்று விடுவதாகக் குறிப்பிடுகிறார்.  

வசுமித்திரனுக்குப் பின்னர் சுங்கப் பேரரசின் மன்னராக பாகபத்திரன் ஆட்சிக்கு வந்ததார்.  

## அடிக்குறிப்புகள்
# கல்பனா ராகவேந்தர்



**கல்பனா இராகவேந்தர்**, (*Kalpana Raghavendar*) ஓர் இந்தியப் பின்னணிப் பாடகியாவார். இவர் திரைப்படங்களில் நடிகைகளுக்காக குரல் கொடுத்துள்ளார். இவர் தனது ஐந்தாவது வயதில் இருந்து பாடத் தொடங்கினார். இதுவரையிலும் கிட்டத்தட்ட 1,500 பாடல்களைப் பாடியுள்ளார். கிட்டத்தட்ட 3,000 மேடைகளில் பாடியுள்ளார்.  

ஏஷ்யாநெட் மலையாளத் தொலைக்காட்சி வழங்கிய ஸ்டார் சிங்கர் என்ற பாட்டுப் போட்டியின் ஐந்தாவது பருவத்தில் வெற்றி பெற்றார்.  

## ஆரம்பகால வாழ்க்கை
கல்பனா ஓர் இசைக் குடும்பத்தில் பிறந்தார். இவருடைய தந்தை, டி. எஸ். இராகவேந்திரா ஒரு புகழ்பெற்ற பின்னணிப் பாடகரும், நடிகரும் இசையமைப்பாளருமாவார். தாயார் சுலோச்சனா ஒரு பாடகியாவார். கல்பனா கருநாடக இசையை மதுரை டி. சீனிவாசனிடம் கற்றார்.  

## தொழில் வாழ்க்கை
கல்பனா தனது ஐந்து வயதில் இசை வாழ்க்கையைத் தொடங்கினார். ஆறு வயதில் *புன்னகை மன்னன்* என்ற திரைப்படத்தில் நடித்தார். இவரது முதற் பாடல், பி. சுசீலா, மனோ, எம். எம். ஸ்ரீலேகா, இவருடைய தங்கை பிரசன்னா ஆகியோருடன் பாடிய ஒரு குடும்பப் பாடலாகும். இப்பாடலுக்கு இசையமைப்பாளர் சலூரி வாசுராவ் இசையமைத்திருந்தார். 1999 இல் மணிசர்மா இசையமைத்த *மனோகரம்* என்ற தெலுங்குத் திரைப்படத்தில் "மங்களகௌரிகி" என்ற பாடலுடன் ஒரு முழுமையான பின்னணிப் பாடகியாகத் தனது வாழ்க்கையைத் தொடங்கினார். எம். எஸ். விஸ்வநாதன், இளையராஜா, ஏ. ஆர். ரகுமான், கே. வி. மகாதேவன், எஸ். பி. பாலசுப்பிரமணியம், கே. எஸ். சித்ரா போன்ற பல புகழ்பெற்ற இசையமைப்பாளர்களுடனும், பாடகர்களுடனும் பணியாற்றியுள்ளார். இவர் ஒரு பின்னணிப் பாடகியாக அல்லாமல் ஒரு மேடைப் பாடகியாக பொதுமக்களுக்கு நன்கு தெரிந்தவர். உலகளவில் ஏறத்தாழ 3,000 மேடை நிகழ்ச்சிகளை நிகழ்த்தியுள்ளார். 2013 இல், தனது குரு மதுரை டி. சீனிவாசனுக்கான அஞ்சலி நிகழ்ச்சியில் முன்னணிப் பாடகியாக இருந்தார்.  

## இவர் பாடிய பாடல்களில் சில

| **ஆண்டு** | பாடல் | திரைப்படம் | மொழி |
| --- | --- | --- | --- |
| 1991 | "போடா போடா புண்ணாக்கு" | *என் ராசாவின் மனசிலே * | தமிழ் |
| 1992 | "ஏறு மயில் ஏறி " | *தம்பி பொண்டாட்டி* | தமிழ் |
| 1997 | "மீனாச்சி கையில்" | *விடுகதை* | தமிழ் |
| 1999 | "திருப்பாச்சி அருவாள" | *தாஜ் மகால்* | தமிழ் |
| 2000 | " மனசுன பொங்கின" | *ஸ்பர்ஷா* | தெலுங்கு |
| "அலைபொங்கேரா " | *சகி* | தெலுங்கு |  |
| "சரிகம" | *வம்ஷி* | தெலுங்கு |  |
| "மங்கள கவுரி" | *மனோஹரம்* | தெலுங்கு |  |
| 2001 | "முதேல மந்தேல" | *நரசிம்மா* | தமிழ் |
| "லாலா நந்தலா" | *நரசிம்மா* | தமிழ் |  |
| "பிரேமண்டே சுலுவ கதுரா" | *குஷி* | தெலுங்கு |  |
| "மோனலிசா" | *ஆனந்தம்* | தெலுங்கு |  |
| "குந்தலகடி" | *செப்பாலானி உந்தி* | தெலுங்கு |  |
| "அரசாண்ட ராமன்" | *முராரி* | தமிழ் |  |
| 2002 | " முசுகு வெய்யோது" | *கட்கம்* | தெலுங்கு |
| " லோகம்" | *பாபி* | தெலுங்கு |  |
| "அம்மாடு அப்பாச்சி" | *இந்திரா* | தெலுங்கு |  |
| "ஹே மாமா" | *டக்கரி டோங்கா* | தெலுங்கு |  |
| "அலேபா அலேபா" | *டக்கரி டோங்கா* | தெலுங்கு |  |
| " செலியா செலியா சிங்காரம்" | *கலுசுகோவாலானி* | தெலுங்கு |  |
| "ஒரிநயனோ" | *தொட்டி கேங்* | தெலுங்கு |  |
| "ரெண்டு " | *கூலி* | தெலுங்கு |  |
| "கு கு கு" | *கவுரவுடு* | தெலுங்கு | } |

### நடிகையாக
| ஆண்டு | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 1986 | *புன்னகை மன்னன்* | சிறுமி | தமிழ் | } |
# கான் ஷேய்குன் இரசாயனத் தாக்குதல் 2017


## தாக்குதல்
உள்ளூர் நேரப்படி காலை 6:30 மணியளவில் போர் விமானங்கள் மூலம் இத்தாக்குதல் நடத்தப்பட்டதாக *இட்லிப்* நகர சுகாதாரப் பொறுப்பாளர் கூறினார். இத்தாக்குதலுக்காக *சிரிய அரபு வான் படையினர்* மீது சந்தேகிக்கப்படுகிறது. ஆனால் *சிரிய இராணுவம்* இக்குற்றச்சாட்டை மறுத்துள்ளது. தாக்குதலுக்குப் பின்னர் அருகிலுள்ள மருத்துவமனையில் பாதிக்கப்பட்டோர் சிகிட்சை பெற்றனர். இத்தாக்குதலுக்கு இரு நாட்களுக்கு முன்னர் இந்நகரின் பெரிய மருத்துவமனையில் குண்டு வெடிப்புத் தாக்குதல் நடத்தப்பட்டது  

## எதிர்வினைகள்
### எதிர்க்கட்சியின் எதிர்வினை
சிரியாவின் எதிர்கட்சி இத்தாக்குதல் சிரிய அரபு இராணுவ வான் படையினரால் நடத்தப்பட்ட இரசாயனத் தாக்குதல் என கூறியுள்ளது. மேலும் ஐக்கிய நாடுகளின் பாதுகாப்பு அமைப்பு இது தொடர்பான உடனடி விசாரணை நடத்த வேண்டும் என வேண்டுகோள் விடுத்துள்ளது.  

### சிரிய அரசின் எதிர்வினை
இரசாயனத் தாக்குதலை சிரிய அரசு இதுவரை நடத்தவில்லை எனவும் இனிமேலும் அதை பயன்படுத்த மாட்டோம் எனவும் தாக்குதலுக்குப் பின் சிரிய அரசின் அதிகாரி தெரிவித்தார். மேலும் இத்தாக்குதலில் *சுகோய் சு-22* வானூர்தி வழியாக குண்டுகள் பயன்படுத்தப்பட்டதாகவும் அதில் இரசாயனங்கள் எதுவும் நிரப்பப்படவில்லை என அரசு ஆதரவு செய்தி நிறுவனம் *அல்-மஸ்தார் நியூஸ்* (Al-Masdar News) தெரிவித்தது.
# ஓ ஆர் - 10 - 112 (குமார்) (நெல்)



**ஓ ஆர் - 10 - 112 (குமார்)** (*OR-10-112 (Kumar*) எனப்படும் இது; 1975 ஆம் ஆண்டு அறிமுகப்படுத்தப்பட்ட, சற்றே ஏறக்குறைய குறுகியகால நெல் வகையாகும். 120 - 125 நாட்களில் அறுவடைக்கு வரக்கூடிய இந்த நெல் இரகம், டி - 90 (*T-90*) எனும் நெல் இரகத்தையும், ஐ ஆர் - 8 (*IR-8*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். கடலோர உவர்ப்பு நிலப் பகுதிகளில் நன்கு வளரத்தக்க இந்த நெற்பயிர், 80 சென்டிமீட்டர் (80 cm) குள்ளப் பயிராகும். மிதமான, மற்றும் தடித்த தானியத்தை கொண்டுள்ள இவ்வகை நெற்பயிர், ஒரிசா மாநில கடலோரப் பிராந்தியங்களில் பெரும்பான்மையாக பயிரிடப்படுகின்றது.  

## குறிப்பு
ஓ ஆர் - 10 - 112 இந்தியாவின் ஒரிசா மாநிலத்தின் நெல் வகையாகும்.
# துளசி மாடம் (தமிழ்த் திரைப்படம்)


***துளசி மாடம்*** 1963 ஆம் ஆண்டு வெளியான ஒரு இந்திய, தமிழ்த் திரைப்படமாகும். கே. பி. ஸ்ரீநிவாசன் இயக்கத்தில் உருவான இத்திரைப்படத்தில் ஏ. வி. எம். ராஜன், ஜெமினி சந்திரகாந்தா, வி. கோபாலகிருஷ்ணன் ஆகியோர் முக்கிய கதாபாத்திரங்களில் நடித்திருந்தனர்.  

## நடிகர், நடிகைகள்
பட்டியலில் உள்ள விபரம் தி இந்து கட்டுரையிலிருந்து எடுக்கப்பட்டது..  

| எண் | பாடல் | பாடகர்/கள் | பாடலாசிரியர் | கால அளவு |
| --- | --- | --- | --- | --- |
| 1 | *ஆடும் மயிலே ஆட்டம் எங்கே* | டி. எம். சௌந்தரராஜன் | கா. மு. ஷெரிப் | 03:52 |
| 2 | *சித்திரை மாத நிலவினிலே* | 03:29 |  |  |
| 3 | *அம்மாடியோ அத்தானுக்கு கோவத்தைப் பாரு* | எஸ். ஜானகி |  |  |
| 4 | *கல்யாண சாப்பாடு போடும் முன்னே* | திருச்சி தியாகராஜன் | 03:37 |  |
| 5 | *மையைத் தொட்டு எழுதியவர்* | சூலமங்கலம் ராஜலட்சுமி | 03:31 | } |
# எச் எம் - 95 (நெல்)



**எச் எம் - 95** (*HM-95*) எனப்படும் இது; 1975 ஆம் ஆண்டு அறிமுகப்படுத்தப்பட்ட, குறுகியகால நெல் வகையாகும். 103 நாட்களில் அறுவடைக்கு வரக்கூடிய இந்த நெல் இரகம், ஜோனா 349 (*Jhona 349*) எனும் நெல் இரகத்தையும், டி என் 1 (*T(N)1*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். ஆரம்ப காலம், மற்றும் நடுத்தரக் காலத்தில் நீர்ப்பாசன வசதியுடனான நிலப் பகுதிகளில் நன்கு வளரத் தக்க இந்த நெற்பயிர், 73 நாட்களுக்கு பிறகும் 50 சதம் பூக்கள் பூக்கும் தன்மையை உடையது, மேலும், தடித்த தானியத்தை கொண்டுள்ள இவ்வகை நெற்பயிர், பஞ்சாப் பகுதி களில் பெரும்பான்மையாக பயிரிடப்படுகின்றது.
# கொத்தவரை - 10 (நெல்)



**கொத்தவரை - 10** (*GUAR-10*) எனப்படும் இது; 1976 ஆம் ஆண்டு அறிமுகப்படுத்தப்பட்ட, குறுகியகால நெல் வகையாகும். 120 நாட்களில் அறுவடைக்கு வரக்கூடிய இந்த நெல் இரகம், சீனியா - 31 (*Zinnia-31*) எனும் நெல் இரகத்தையும், ஐ ஆர் - 9 - 60 (*IR-9-60*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். மிதமான நீர்ப்பாசன வசதியுடனான நிலப் பகுதிகளில் நன்கு வளரத் தக்க இந்த நெற்பயிர், 95 செ. மீ (95 cm) அரை குள்ளமாகவும், இதன் நெல் தானியங்கள் நீண்ட அளவிலும் காணப்படுகிறது. ஒரு எக்டேருக்கு சுமார் 5000 - 5200 கிலோ (*50-52 Q/ha*) மகசூல் தரவல்ல இது, குசராத் மாநிலத்தில் பெரும்பான்மையாக பயிரிடப்படுகின்றது.  

## இவற்றையும் காண்க
- கொத்தவரை - 11 (நெல்)
- கொத்தவரை - 100 (நெல்)
- கொத்தவரை (தாவரம்)
# கவண் (திரைப்படம்)



**கவண்** 2017 ஆவது ஆண்டில் வெளியாகிய ஓர் இந்தியத் தமிழ்த் திரைப்படமாகும். கே. வி. ஆனந்த் இயக்கிய இத்திரைப்படத்தின் கதையை, அவரும் சுபாவும் எழுதினர். ஏஜிஎஸ் என்டர்டெயின்மென்ட் நிறுவனம் தயாரித்த இத்திரைப்படத்தில் விஜய் சேதுபதி, மடோனா செபாஸ்டியன் ஆகியோர் முக்கிய வேடங்களிலும், அகஷ்தீப் சைகா, போஸ் வெங்கட், டி. ராஜேந்தர், விக்ராந்த், பாண்டியராஜன், ஜெகன் ஆகியோர் இதர துணை வேடங்களிலும் நடித்திருந்தனர். ஹிப்ஹாப் தமிழா இசையமைத்துள்ள இத்திரைப்படம் 2017 மார்ச் 31 அன்று வெளியாகியது. இத்திரைப்படத்தில் விஜய்சேதுபதி முதல்முறையாக இரட்டை வேடத்தில் நடித்திருந்தார்.  

## நடிகர்கள்

- விஜய் சேதுபதி - திலக், பரத்
- டி. ராஜேந்தர்- மயில்வாகனன், முத்தமிழ் தொலைக்காட்சியின் நிர்வாக இயக்குநர்
- விக்ராந்த் - அப்துல் காதர்
- மடோனா செபாஸ்டியன் - மலர்
- பாண்டியராஜன் - பிள்ளை
- ஆகாஷ்தீப் சைகல் - கல்யாண்
- நாசர் - காவல் கண்காணிப்பாளர் (சிறப்புத் தோற்றம்)
- போஸ் வெங்கட் - தீரன் மணிராசு
- பவர்ஸ்டார் சீனிவாசன் - சிறப்புத் தோற்றம்
- ஆர். என். ஆர். மனோகர் - திலக்கின் தந்தை
- ஜெகன் - ஜெகன்
- பிரியா ராஜகுமார் - பாவனா
- கிருஷ்ணா - அசோக்
- சாந்தினி தமிழரசன் - நிம்மி
- தர்சனா - கல்பனா
- பாவனா அனேசா -
- ஐசுவர்யா
- சுவேதா
- அந்தோனி - மதுக்கூடத்தில் மது அருந்தும் நபர்களில் ஒருவர்

## பாடல்கள்
கபிலன் வைரமுத்து
# நவ


**நவ** என்ற வடமொழிச் சொல் **புதிய** (Neo), **ஒன்பது** ஆகியவற்றைக் குறிக்கப்பயன்படுகிறது.  

ஒன்பது என்பதில் பின்வரும் இடங்களில் பயன்படுகிறது:  

- நவகண்டம்
- நவ கன்னியர்
- நவக்கிரகம்
- நவ சமுத்திர தலங்கள்
- நவ தாண்டவங்கள்
- நவதானியம்
- நவ துர்கைகள்
- நவ நாகங்கள்
- நவபாசானம்
- நவ விலாச வானதூதர்கள்
- நவரத்தினங்கள்
- நவராத்திரி

புதிய என்பதில் பின்வரும் இடங்களில் பயன்படுகிறது:  
- நவ கன்பூசியம்
- நவ சமசமாஜக் கட்சி
# மான் விடு தூது

**மான் விடு தூது** என்பது மிதிலைப்பட்டிக் குழந்தைக் கவிராயர் என்பவர் இயற்றிய ஓர் அரிய நூலாகும். இதனை உ.வே. சாமிநாதையர் 1936-ஆம் ஆண்டு பதிப்பித்து வெளியிட்டுள்ளார். இந்நூல் 301 கண்ணிகளைக் கொண்டது.  

## நூலாசிரியர் வரலாறு
குழந்தைக் கவிராயர் எனும் புலவர் மிதிலைப்பட்டி எனும் ஊரில் பிறந்தவர். தந்தை மங்கைபாக கவிராயர். இவர் இந்நூலைத் தவிர வேறு நூல்கள் எழுதியதாகக் குறிப்புகள் இல்லை. தனிப்பாடல்கள் பல இயற்றியுள்ளார். இவரது தனிப்பாடல்களுள் சிறப்புமிகுப் பாடல் ஒன்றுண்டு. ஒரு சமயம் நாட்டில் பஞ்சம் வந்தது. அப்போது தாண்டவராய பிள்ளை ஏழை மக்கள் பலருக்கு உணவிட்டார். அதனைப் பாராட்டி இக்கவிராயர். இவரது செய்யுட்களைக் கேட்டு மகிழ்ந்த மன்னன் பரிசுகள் பல வழங்கி மகிழ்ந்தான்.  

## பாட்டுடைத் தலைவன்
நூலின் பாட்டுடைத் தலைவன் தாண்டவராய பிள்ளை. இவர் முல்லையூரில் கார்காத்த வேளாளர் குலத்தில் காத்தவராய பிள்ளைக்கு மகனாகப் பிறந்தார். சிவகங்கை சமஸ்தானத் தலைவராக இருந்த சசிவர்ண துரை அவர்கள் பிள்ளையவர்களின் திறமையைக் கண்டு தமக்கு தளவாயாக அமர்த்திக் கொண்டார். இவர் செய்த அறப்பணிகள் அதிகம்.  

## நூற் சிறப்புகள் சில
மானை அம்பால் எய்த பாவத்தால் பாண்டு எனும் அரசன் இறந்த செய்தியும், மான் வாயுவுக்கு வாகனமாக இருப்பதும், கலைக் கோட்டு முனிவர் மான் கொம்பைப் பெற்றதும் ஆகிய புராண இதிகாச வரலாறுகள் பல நூலில் இடம் பெற்றுள்ளன. 'அரியவற்றுள் எல்லாம் அரிதே' எனும் குறளை 42-ஆம் கண்ணியிலும், 'பிறவிப் பெருங்கடல்' எனும் குறளை 44-ஆம் கண்ணியிலும் அழகுற அமைத்துக் காட்டியுள்ளார். இன்னும் பல சிறப்புகள் கொண்டது மான் விடுதூது நூல்.  

## மேற்கோள்களும் உசாத்துணைகளும்

- மான் விடு தூது' பதிப்பாசிரியர் ' உ.வே.சாமிநாதையர்- கலைமகள் வெளியீடு 1936
# கொத்தவரை - 11 (நெல்)



**கொத்தவரை - 11** (*GUAR-11*) எனப்படும் இது; 1976 ஆம் ஆண்டு அறிமுகப்படுத்தப்பட்ட, சற்றே ஏறக்குறைய குறுகியகால நெல் வகையாகும். 125 நாட்களில் அறுவடைக்கு வரக்கூடிய இந்த நெல் இரகம், சீனியா - 31 (*Zinnia-31*) எனும் நெல் இரகத்தையும், ஐ ஆர் - 8 - 246 (*IR-8-246*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். மிதமான நீர்ப்பாசன வசதியுடனான நிலப் பகுதிகளில் நன்கு வளரத் தக்க இந்த நெற்பயிரின் தானியங்கள், மிதமான அளவில் காணப்படும் இது, குசராத் மாநிலத்தில் பெரும்பான்மையாக பயிரிடப்படுகின்றது.  

## இவற்றையும் காண்க
- கொத்தவரை - 10 (நெல்)
- கொத்தவரை - 100 (நெல்)
- கொத்தவரை (தாவரம்)
# பிளத்தோன் செர்கேயெவிச் போரெத்சுகி


**பிளத்தோன் செர்கேயெவிச் போரெத்சுகி** * (Platon Sergeevich Poretsky)* (; அக்தோபர் 3, 1846 எலிசவேத்கிராது – ஆகத்து 9, 1907 செர்னிகிவ் ஆளுகைப்பிரிவு) ஒரு குறிப்பிடத்தக்க உருசிய வானியலாளரும் கணிதவியலாளரும்  
கணித அளவையியலாளரும் ஆவார்.  

இவர் கார்க்கோவ் பல்கலைக்கழகத்தில் பட்டம் பெற்றார். பின்னர், அசுத்ரகானிலும் புல்கோவோ வான்காணகத்திலும் பணிபுரிந்தார்.  

பின்னர், கசான் பல்கலைக்கழக வானியலாளராக இருந்தபோது, முன்னாள் ஒருசாலைப் பணியாரான அப்பல்கலைக்கழகக் கணிதவியல் பேராசிரியரான ஏ. வி. வசீலியேவ்வின் (father of Nicolai A. Vasiliev) அறிவுரைப்படி இவர் ஜார்ஜ் பூலின் நூல்களைக் கற்றுப் புலமைபெற்றார். பின்னர் போரெத்சுகி சிறப்பு அளவையியல் சமன்பாடுகள் வாயிலாக, அளவையியல் வகைக்கெழுக் கணிதவியலை உருவாக்கினார் அதை நிகழ்தகவுக் கோட்பாட்டுக்கும் பயன்படுத்தலானார். இவ்வாறு, ஜார்ஜ் பூல், வில்லியம் சுடேன்லி எவான்சு, எர்னெசுட்டு சுரோடர் ஆகிய அளவையியலாளர், கணிதவியலாளர்களின் பணிகளை விரிவுபடுத்தி செறிவாக்கினார். இவர் போரெத்சுகி வடிவங்களுக்கான விதியையும் உருவாக்கினார். இவர் முதன்முதலாக, பின்னிகழ்வுகளுக்கும் அதைச் சார்ந்த பூலிய அறிவுச் சிந்தனைக்கும் பொது பகுப்பாய்வைத் தந்தார். இது ஆர்க்கி பிளேக்கின் பிளேக் மரபு வடிவங்களை அவர் உருவாக்குவதற்கான பின்னணி அறிதிறக் களத்தைச் சமைத்துத் தந்தது.
# கொத்தவரை - 100 (நெல்)



**கொத்தவரை - 100** (*GUAR-100*) எனப்படும் இது; 1976 ஆம் ஆண்டு அறிமுகப்படுத்தப்பட்ட, மத்தியகால நெல் வகையாகும். 130 நாட்களில் அறுவடைக்கு வரக்கூடிய இந்த நெல் இரகம், சீனியா - 31 (*Zinnia-31*) எனும் நெல் இரகத்தையும், ஐ ஆர் - 8 - 246 (*IR-8-246*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். மிதமான நீர்ப்பாசன வசதியுடனான நிலப் பகுதிகளில் நன்கு வளரத் தக்க இந்த நெற்பயிர் 110 செ. மீ (110 cm) அரை குள்ளமாகவும், தானியங்கள், மிதமான அளவில் காணப்படுகிறது. ஒரு எக்டேருக்கு சுமார் 5000 - 5500 கிலோ (*50-55 Q/ha*) மகசூல் தரவல்ல இது, குசராத் மாநிலத்தில் பெரும்பான்மையாக பயிரிடப்படுகின்றது.  

## இவற்றையும் காண்க
- கொத்தவரை - 10 (நெல்)
- கொத்தவரை - 11 (நெல்)
- கொத்தவரை (தாவரம்)
# மிகை வளர்ச்சி



**மிகை வளர்ச்சி** (Hypertrophy) என்பது, உயிரணுக்கள் தமது பருமனில் அதிகரிப்பதால் இழையங்கள் அல்லது உறுப்புக்கள் அளவில் பெரிதாவதைக் குறிக்கும். மிகை வளர்ச்சி, மிகைப்பெருக்கத்திலிருந்து வேறுபடும். மிகை வளர்ச்சியில் உயிரணுக்களின் பருமன் அதிகரிக்கும் வேளை, மிகைப்பெருக்கத்தில் உயிரணுக்களின் எண்ணிக்கை அதிகரிக்கும். கருத்தரிப்பின்போது, இயக்குநீரின் தூண்டலால் ஏற்படும் கருப்பைப் பருமன் அதிகரிப்பானது, கருப்பையகத்தில் ஏற்படும் மிகைப்பெருக்கம், மிகை வளர்ச்சி ஆகிய இரண்டினாலும் ஏற்படுவதாக இருக்கும்.  

ஏதாவது நோய் காரணமாக இதயத்தசையில் ஏற்படும் அதிகரிப்பு, உடல் கட்டுதல் காரணமாக எலும்புத்தசையில் ஏற்படும் அதிகரிப்பு போன்றனவும் மிகை வளர்ச்சியினால் ஏற்படும்.  
நோக்கில் செய்யப்பட்ட, பிணக்கூறு ஆய்வு ஒன்றில், இதயத்தசையின் தடிமனைக் காட்டும் படம்]]
# நாக்ரோத்தா இராணுவத்தளத் தாக்குதல் 2016


ஜம்மு மற்றும் காஷ்மீர் மாநிலத்திலுள்ள *நாக்ரோத்தா* (Nagrota) இராணுவத்தளத்தின் மீது 29 நவம்பர் 2016 அன்று தீவிரவாதத் தாக்குதல் நடத்தப்பட்டது. இதைத் தொடர்ந்த இராணுவ நடவடிக்கையின் போது தீவிரவாதத் தாக்குதல் நடத்திய மூன்று தீவிரவாதிகளும் ஏழு இராணுவப் படையினரும் கொல்லப்பட்டனர். இதில் இரண்டு இராணுவ அதிகாரிகளும் அடங்குவர்..  

## பின்புலம்
*உரி தீவிரவாதத் தாக்குதல்* மற்றும் புர்கான் வானி இராணுவத்தினரால் கொல்லப்பட பின்னர் ஜம்மு காஷ்மீர் மாநிலத்தில் அமைதியின்மையும் கலவரங்களும் அதிகரித்தது.  

## தாக்குதல்
29 நவம்பர் அன்று காலை 9:30 உள்ளூர் நேரப்படி இந்திய காவலரைப் போன்று உடையணிந்த மூன்று தீவிரவாதிகள் இந்திய இராணுவத்தின் மூன்றாவது பிரிவைத் தாக்கினர். இத்தாக்குதல் ஜம்மு காஷ்மீர் மாநிலத்தின் *நாக்ரோத்தா* நகரில் அமைந்துள்ள இராணுவத்தளத்தின் மீது நடத்தப்படது. ஏ.கே 47 ரகத் துப்பாக்கியைக் கொண்டு சுட்டுக்கொண்டே இராணுவக் குடியிருப்புப் பகுதிக்குள் தீவிரவாதிகள் இரு பிரிவாகப் பிரிந்து நுழைந்தனர். பிணையக் கைதிகளாக இரு குழந்தைகள், இரு பெண்கள் மற்றும் இராணுவ வீரர்களை வைத்திருந்தனர். பதில் தாக்குதலுக்குப் பின்னர் பிணைக்கைதிகள் விடுவிக்கப்பட்டனர். மேலும் தீவிரவாதிகள் கொல்லப்பட்டனர்.
# லாகூர் தற்கொலைக் குண்டுத் தாக்குதல், ஏப்ரல் 2017


பாக்கிஸ்தானின் லாகூர் நகரில் 5 ஏப்ரல் 2017 அன்று தற்கொலைக் குண்டுத் தாக்குதல் நடத்தப்பட்டது. பாக்கிஸ்தானின் மக்கட்த்தொகைக் கணக்கெடுப்பு அதிகாரிகளைக் குறிவைத்து நடத்தப்பட்ட இத்தாக்குதலில் நான்கு ராணுவ வீரர்கள், பணியில் இல்லாத வான்படை வீரர் உட்பட ஆறு பேர் மரணமடைந்தனர், 18 பேர் காயமடைந்தனர்.  

## தாக்குதல்
இராணுவ வாகனத்தின் அருகே தாக்குதல் நடத்தப்பட்டது. பாக்கித்தானின் தெகரிக்கு-இ-தாலிபான் எனும் தீவிரவாத அமைப்பு இத்தாக்குதலுக்குப் பெறுப்பேற்றுக் கொண்டுள்ளது. மேலும் பாக்கிஸ்தானின் பிரதமர் நவாஸ் ஷெரீப் இத்தாக்குதலுக்கு கண்டனம் தெரிவித்துள்ளார்.
# சபரி - 17 (நெல்)

**சபரி - 17** (*Safri-17*) எனப்படும் இது; 1976 ஆம் ஆண்டு அறிமுகப்படுத்தப்பட்ட, நீண்டகால நெல் வகையாகும். 140 - 145 நாட்களில் அறுவடைக்கு வரக்கூடிய இந்த நெல் இரகம், சபாரி (*Safari*) என்னும் நெல் இரகத்திலிருந்து பிரித்தெடுத்து உருவாக்கியதாகும். ஒரு எக்டேருக்கு சுமார் 3500 - கிலோ (*35 Q/ha*) மகசூல் தரவல்ல இது, மத்தியப் பிரதேச மாநிலத்தில் பெரும்பான்மையாக பயிரிடப்படுகின்றது.  

## இவற்றையும் காண்க
- சபரிமலை (அய்யப்பன் கோயில்)
- சபரி (திரைப்படம்)
# பட்னா அருங்காட்சியகம்



**பட்னா அருங்காட்சியகம்** (*Patna Museum*), இந்திய மாநிலமான பீகாரின் அரசுக்குச் சொந்தமான அருங்காட்சியகமாகும். இது பீகாரின் தலைநகரான பட்னாவில், 1917ஆம் ஆண்டின் ஏப்ரல் மூன்றாம் நாளன்று கட்டப்பட்டது. பட்னாவைச் சுற்றிய பகுதிகளில் கிடைத்த பழம்பொருட்கள் இங்கு சேகரித்து வைக்கப்பட்டுள்ளன. இந்த அருங்காட்சியகத்தை உள்ளூர்வாசிகள் ஜது கர் என்று அழைக்கின்றனர். முகலாயர், ராஜ்புத் ஆகியோரின் கலை வேலைப்பாடுகளை இந்த கட்டிடத்தில் காணலாம். இந்த அருங்காட்சியகம் 2017ஆம் ஆண்டில் நூற்றாண்டு விழாவை கொண்டாடியது.  

## சேகரிக்கப்படுள்ள பொருட்கள்

இங்கு ஓவியங்கள், காசுகள், இசை வாத்தியங்கள், வெண்கலச் சிலைகள் உள்ளிட்ட பல தொல்பொருட்கள் சேகரிக்கப்பட்டுள்ளன.
# வாத்சாயனர்


**வாத்சாயனர்** (Vātsyāyana) இந்தியத் துணைக்கண்டத்தில் குப்தப் பேரரசில் வாழ்ந்த இந்தியத் தத்துவவாதியும், சமசுகிருத எழுத்தாளரும் ஆவார். பல்வேறு கோணங்களிலான ஆண்-பெண் உடலுறவுகள் குறித்து விளக்கப்பட்ட இவரது காமசூத்திரம் எனும் நூல் உலகப் புகழ் பெற்றது.  
ஆண்-பெண் பாலியல் நடத்தைகள் மூலம் ஆன்மீகத் தூண்டல் உண்டாகிறது என்பது வாத்சாயனரின் காமசூத்திர நூலின் நம்பிக்கையாகும்.  

வாத்சாயனர் தனது காமசூத்திர நூலில் பல்வேறு குறியாக்கங்களுடன் பல்வகையான மானிட உடலுறவு முறைகளை விளக்கியுள்ளார்.  

## அடிக்குறிப்புகள்